GODTHAAB DISTRIKT - 229 
af Kvinder, uagtet det ellers strider mod gronlandsk Sædvane, at disse paatager 
sig Mandsarbejde. 
Udenfor de her nævnte Steder anvendes i Almindelighed kun Gillenet. 
Fangstdeling. Ved Fangst af Sødyr tilkommer der de Hjælpere, der bistaar 
Fangeren. med at bjærge Dyret, visse Fangeparter efter Regler, der afviger ret 
væsentlig fra de, der gælder for de to nordlige Distrikter. 
I Godthaab Norddistrikt deles Klapmydsen saaledes, at Hovedet, 
Skindet, den ene Forluffe og Brystet altid tilhører Fangeren. Har han dræbt 
Sælen alene og er begyndt at bugsere denne, kan ingen fordre Fangepart, men 
forinden dette Tidspunkt kan de Kajakmænd, der kommer til Stede, uden Hensyn 
til, om de har taget Del i Bjærgningen af Dyret eller ej, gore Krav paa visse Dele 
af Sælen, der fordeles i den Rækkefølge, hvori Hjælperne lænser Sælen eller ankom- 
mer til Fangestedet. 
1. Hjælper faar, som Tegningen viser, den ene Side af Dyret regnet fra 6. 
Ribben til Halen samt den ene Bagluffe, 2. Hjælper Resten af Siden til Halsen. 
Er der flere Hjælpere, deles Klapmydsen, som omstaaende Tegning viser. 
Med Fangeparterne følger, fra 28. Marts til Foraarstrækket af Klapmydser 
ophører, det til Parterne hørende Spæk, men i den øvrige Del af Aaret beholder 
Fangeren alt Spækket alene. 
Hvidfisken deles efter tilsvarende Regler som ved de to Nordkolonier, idet 
den Del af Fisken, som ligger mellem et Tværsnit gennem Ørene og nedenfor 
Lufferne, er Hjælpernes Fangepart, dog uden den ene Luffe, som Fangerne har 
Ret til. Flænserne faar Hovedet, som Fangeren dog kan forbeholde sig, medens 
dette i gamle Dage tilkom Pladsens Kvinder. Fordelingen af andre Sælarter 
er lidt forskellig, og hver Boplads har sine egne Regler. 
Ved Kangek gives der ikke Part af Sortsiden, man derimod af de fleste 
ande Sæler. Gamle Netsider og gamle Spraglede deles saaledes paa lignende 
Maade som Klapmydsen, men kun med Fangepart til 2 Hjælpere, og kun naar 
man befinder sig paa en Fangstrejse, hvorimod der ingen Fordeling finder Sted, 
naar disse Sæler tages fra Hjemstedet eller fra en Fangstplads. 
Ved Sårdlok og andre Pladser fordeles Remmesæl, Netsider og Spraglede 
ikke, ved Kôrnox følger man andre Reglen, idet næsten alle Sæler deles saa- 
ledes, at Fangerne forbeholder sig Spækket og Halvdelen af Kødet, medens 
Hjælperen og Bopladsfællerne faar Resten. 
I Syddistriktet er Fangeparterne gennemgaaende større, idet Snittet, 
hvorefter Parterne tildeles Hjælperen, lægges langs Ryggen paa Sælerne, saaledes 
som Tegningen viser, medens Hvidfiskene parteres omtrent som i Godthaabs 
Omegn. 
I Syddistriktet har man de fleste Steder bibeholdt den gamle Skik, der ogsaa 
kendes ved Julianehaab, hvorefter det tilkommer.Fangeren at give Parter af 
den første Klapmyds, han tager under Foraarstrækket, selv om han har dræbt 
den alene. Parterne tilkommer i saa Fald den, han først møder paa Hjemvejen 
eller ved Bopladsen. 
